stanford-oval/wikipedia huggingface dataset:
נועם עקרבי
קריירה

עקרבי החל את דרכו בתעשיית המוזיקה כמפיק מוזיקלי, בצמוד לזמר אליעד נחום, שהוציא את סינגל הבכורה שלו, "סימן", שהופק על ידי עקרבי, בפברואר 2014. השיר הושמע פעמים רבות ב-MTV ואף הגיע למקום השלישי במצעד ה-TV של חברת מדיה פורסט. עוד באותה השנה, יצא אלבום הבכורה של נחום, "סימן", אותו הפיק מוזיקלית עקרבי, ומן האלבום בלט הלהיט "מתוק כשמרלי", שנבחר לשיר השנה של תחנת הרדיו גלגלצ והיה לשיר הרביעי המושמע ביותר לפי נתוני אקו"ם.
באוגוסט 2015 הוציא אליעד נחום את הסינגל הראשון מאלבומו השני, "אור", שהגיע למקום השני במצעד השבועי של חברת מדיה פורסט, וזכה להצלחה גם במצעדי הפזמונים השנתיים, תוך שהגיע למקום השלישי במצעד של רשת ג', והשישי במצעד של גלגלצ. גם הסינגלים הבא מן האלבום, "רוחות" היה ללהיט, תוך שזכה להצלחה רבה במצעדי הפזמונים גם הוא. האלבום המלא, שהופק על ידי עקרבי, יצא לאור בשנת 2016, ונשא את השם "אור". האלבום זכה במעמד "אלבום פלטינה" ואת הפקתו המוזיקלית של עקרבי באלבום שיבחו מבקרי מוזיקה שונים.
במאי 2016 יצא השיר "רוץ קדימה ילד" של אליעד נחום, אותו הלחין לצידו והפיק מוזיקלית, במסגרת האלבום "שיר וזיכרון", אלבום הנצחה שהופק לרגל יום הזיכרון לחללי מערכות ישראל על ידי תחנת הרדיו רשת ג', המאגד בתוכו שירים שנכתבו על ידי נפגע פעולת האיבה. בנובמבר, יצא לאור השיר "לנשום" של אליעד נחום ושמעון בוסקילה, הסינגל הראשון מתוך אלבומו השלישי של נחום, אותו הפיק עקרבי.
ב-2017 יצא הסינגל השני מתוך אלבומו השלישי של אליעד נחום, "תמיד חלמתי". שני השירים הגיעו למקום השביעי והתשיעי במצעד השירים המושמעים ביותר של אקו"ם לשנת 2017, ובכך הפך עקרבי למעבד ה-16 המושמע ביותר לפי נתוני אקו"ם לאותה השנה. בנובמבר של אותה השנה, הפיק את להיטו של הזמר עברי לידר, "מוגזם", שזכה להצלחה במצעדי הפזמונים השנתיים, תוך שהגיע למקום ה-24 במצעד של כאן גימל, ול-38 במצעד של גלגלצ.
בפברואר 2018 הפיק את להיטו של עידן רייכל, "ואם תבואי אליי", יחד עם רייכל, שהפך לבין להיטיו הגדולים ביותר, תוך שהגיע למקום הראשון במצעד ההשמעות השבועי של מדיה פורסט, ולמקום השלישי במצעדי הפזמונים השנתיים של גלגלצ וכאן גימל בהתאמה. במאי, יצא אלבומו השלישי של אליעד נחום, "תמיד חלמתי", אותו הפיק עקרבי ברובו, למעט שני שירים. האלבום זכה במעמד "אלבום פלטינה". באוקטובר, הפיק את השיר "את לא נשארת לבד" של עידן רייכל, לצידו של רייכל, וחודש לאחר מכן, הפיק את השיר "בחיי" של הראל סקעת. באותה השנה, היה למעבד השמיני המושמע ביותר, לפי נתוני אקו"ם.
ב-2023 הפיק את הסינגל הראשון של שירי מימון מתוך אלבומה ה-6, "רגל על רגל".
ב-2024 הפיק את הסינגל "רוצה רק לבוא" של דניאל יטיב.
הערות שוליים

↑  אסף נבו, ‏אליעד נחום: "אני עוד אוהב את חגית יאסו, ותמיד אוהב אותה", באתר ‏מאקו‏, 6 בפברואר 2014
↑  דפנה ארד, אליעד נחום ("מתוק כשמרלי") ייצג את ישראל בטקס MTV אירופה, באתר הארץ, 16 באוקטובר 2015
↑  סופיה טייב, ‏חגיגת פופ בטקס פרסי אמ.טי.וי ישראל, באתר ‏מאקו‏, 2 בנובמבר 2014
↑  מצעד ה-TV, באתר מדיה פורסט
↑  "מתוק כשמרלי" הוא שיר השנה של גלגלצ: תוצאות המצעד הישראלי השנתי, באתר וואלה, 10 בספטמבר 2015
↑  קבלו אותם – 20 השירים הישראלים המושמעים ביותר לשנת 2015, באתר אקו"ם
↑  מור שקל, אליעד נחום בסינגל חדש, באתר פרוגי
↑  המצעד הישראלי השבועי, באתר מדיה פורסט, שבוע 41 לשנת 2015
↑  אור (אליעד נחום), באתר "פזמונט"
↑  גילי נוי, ‏הרוחות של אליעד נחום, באתר ‏מאקו‏, 21 בדצמבר 2015
↑  מערכת ישראל היום, אליעד, מוקי ונסרין מסכמים שנה מוזיקלית, באתר ישראל היום, 27 בספטמבר 2019
↑  רוחות, באתר "פזמונט"
↑  רואי פרסול, ‏אליעד נחום מגלה מה עומד מאחורי "אור" והאם הוא באמת חזר בתשובה, באתר מעריב אונליין, 1 באוגוסט 2016
1 2  דודי פטימר, ‏מכשף, אנרגטי ונוטף כישרון: אליעד נחום מוכיח שהוא כוכב פופ אמיתי, באתר מעריב אונליין, 23 במאי 2018
↑  מור שקל, אליעד נחום מפיץ אור ושירים מצוינים באלבום שני, באתר פרוגי
↑  יוסי חרסונסקי, אם ניגע, באתר "יוסמיוסיק"
↑  ynet, "הלוואי ותעטוף חשכה את זכרוני, ואתה אינך", באתר ynet, 11 במאי 2016
↑  רן בוקר, נושמים ביחד: אליעד ושמעון בוסקילה בדואט חדש, באתר ynet, 27 בנובמבר 2016
↑  לינוי משעלי, ‏"תמיד חלמתי": אליעד בסינגל חדש ומפתיע, באתר "סרוגים", 4 ביולי 2017
↑  המושמעים ביותר – 2017, באתר אקו"ם
↑  שגיא בן נון‏, סטטיק ובן אל וכל השאר: אלו השירים המושמעים ביותר בשנת 2017, באתר וואלה, 24 בדצמבר 2017
↑  עברי לידר - מוגזם, באתר ‏מאקו‏, 19 בנובמבר 2017
↑  מוגזם, באתר "פזמונט"
↑   בן שלו, עידן רייכל עומד במשימה שהציב לעצמו, באתר הארץ, 24 בפברואר 2018
↑  תתכוננו להתמכר: האזינו לשיר החדש של עידן רייכל, באתר וואלה, 21 בפברואר 2018
↑  לינוי משעלי, ‏מנחשים? אלו 10 השירים הכי מושמעים לשנת 2018, באתר "סרוגים", 26 בדצמבר 2018
↑   בן שלו, אלבום חדש של עידן רייכל? לא בדיוק, באתר הארץ, 9 בפברואר 2019
↑  המצעד הישראלי השבועי, באתר מדיה פורסט, שבוע 9 לשנת 2018
↑  ואם תבואי אליי, באתר "פזמונט"
1 2  דודי פטימר, ‏מכשף, אנרגטי ונוטף כישרון: אליעד נחום מוכיח שהוא כוכב פופ אמיתי, באתר מעריב אונליין, 23 במאי 2018
↑  דודי פטימר, ‏עידן רייכל עם מסר מהדהד לאשתו בשיר חדש, באתר מעריב אונליין, 8 באוקטובר 2018
↑  הראל סקעת - בחיי, באתר ‏מאקו‏, 28 באוקטובר 2018
↑  המושמעים ביותר לשנת 2018, באתר אקו"ם
↑  שגיא בן נון‏, הדרה מוחלטת: מתוך 20 השירים הישראלים הכי מושמעים השנה - רק שתי נשים, באתר וואלה, 26 בדצמבר 2018
| --- | --- |
בקרת זהויות :  NLI: 987007601750805171  VIAF: 19148035933687971329   WorldCat (עם VIAF): 19148035933687971329
אשבל בן בנימין

| --- | --- |
 אב:  בנימין 
 
אַשְׁבֵּל הוא דמות מקראית, בנו השלישי של בנימין ונכדם של יעקב ושל רחל. לאשבל היו תשעה אחים: בלע, בכר, גרא, נעמן, אחי, ראש, מפים, חפים וארד. למשפחתו של אשבל קראו משפחת האשבלי.
על פי המדרש, אשבל נקרא על שם יוסף, ששבאו אל.
הערות שוליים

↑  ספר בראשית, פרק מ"ו, פסוק כ"א
↑  ספר במדבר, פרק כ"ו, פסוק ל"ח
↑  רש"י, ספר בראשית, פרק מ"ג, פסוק ל'
↑  תלמוד בבלי, מסכת סוטה, דף ל"ו, עמוד ב'
יוטגוגיה

יוּטָגוֹגְיָה (heutagogy, בעברית מאוית לעיתים: יוטאגוגיה) או למידה מכוונת עצמי (self-determined learning) היא שיטת לימוד וחקירה, שבה בכל אחד משלבי מערכת החינוך מהגיל הרך ועד לאקדמיה התלמידים הם שקובעים מה עליהם ללמוד ולחקור, ועל אילו שאלות ברצונם להשיב בתוך תחום תוכן נתון. הם מחליטים כיצד עליהם לעשות זאת, מהם מקורות המידע שעליהם יתבססו, מה יהיו תוצרי מחקרם וכיצד יוצגו תוצרים אלה לאחרים. כמו כן, הלומדים הם שותפים מרכזיים במתן ההערכה לתוצאות.
בדרך זו של לימוד וחקירה המורים והמרצים אינם מקור הידע העיקרי והאקטיבי בלימוד ובמחקר, וזאת בשונה מגישת הפדגוגיה. ביוטגוגיה סגלי ההוראה משנים את תפקידם המסורתי והופכים להיות מעין מנחים, מאפשרים ומייעצים. עצם נוכחותם ותמיכתם בלומדים היא שמבדילה בין היוטגוגיה לבין לימוד אוטודידקטי.
אטימולוגיה והיסטוריה

מי שטבעו ואפיינו לראשונה את המושג היו החוקרים האוסטרלים סטיוארט הייס וכריס קניון במאמר משנת 2000. השם הוא הלחם של שתי מילים ביוונית: הסיפא (agogia) מקורה במילה 'להוביל' (כמו במונח 'פדגוגיה') ואילו הרישא היא מעין מניפולציה מכוונת על המילה 'עצמי', שבאה כנראה להבליט את העובדה שהלימוד העצמי ביוטגוגיה נזקק עדיין למורה שמנחה ושמלווה.
שני חוקרים אלה הוסיפו ומוסיפים לפתח את הגישה יחד עם אחרים. את המקורות הפילוסופיים של רעיון הלמידה מוכוונת העצמי הם מצאו בכתביהם של הוגים כדוגמת קארל רוג'רס וז'אן-ז'אק רוסו. יש מי שסבורים שהרעיון מומש כבר בדרך הלימוד היהודית המסורתית הנקראת חברותא.
מקובל לראות את היוטגוגיה כשלב התפתחות שלישי בסולם חינוכי שמתקדם מפדגוגיה לאנדרגוגיה ומשם ליוטגוגיה.
עיקרי השיטה

שיטת הלמידה אינה כפופה לתוכנית לימודים מוסדרת ואחידה הנקבעת על ידי גורם חיצוני, לסדרי עבודה ידועים וקבועים מראש או להסתמכות בלעדית על מקורות מידע אקדמיים. הלומדים נעים בין מרחבי ידע אנושיים ומרחבי ידע אינטרנטי כשמטרת תנועה זו היא לספק את סקרנותם ולהביאה לידי הבנת מושא מחקרם. התרבות הדיגיטלית שבה נטועים היום הלומדים, צעירים כמבוגרים, היא שמחדשת ושמאפשרת תנועה רב-מרחבית ובין-מרחבית מעין זו.
התנועה המשוטטת והתועה, שמתירה ומאשרת אף טעויות בלמידה ולמידה מהן, ושאינה נדרשת לכל מטרה לימודית קבועה מראש, מבחינה בין היוטגוגיה לגישות דומות. כך, התנועה המשוטטת והתועה שבלב הגישה היוטגוגית, שהיא אישית וייחודית לכל לומד, מבהירה כי דרכי הלמידה מגוונות, וכי אין מסלול למידה יחיד שמתאים לכלל הלומדים, ואף ייחודיות הן ההסכמות בין הלומד למנחה לגבי מסגרת הזמן של הלמידה ודרכי ההתקשרות ביניהם. השיטה מעודדת למידה אישית במסגרת קבוצה שבה כל אחד מהחברים תורם את חלקו הייחודי למחקר, אך מאפשרת למי שבוחר בכך ללמוד ולחקור לבדו.
את מסעם החוקר של הלומדים מלוות באופן מובנה מחשבה וכתיבה רפלקסיביות אודות התקדמות המחקר, אודות יחסם למחקר ואודות עבודת הצוות שבמסגרתה נחקרות אותן שאלות שמעניינות אותם. הרפלקסיה אינה נספחת לתוכן הנלמד. היא הכרחית ליוטגוגיה כרכיב מרכזי בגישה. שהרי היוטגוגיה היא למידה מכוונת עצמי הן מן הטעם שהלומד הוא שמכוון את תוכן ודרך הלימוד שלו, והן בכך שהלומד לומד להכיר גם את עצמו ואת דרך לימודו ובכך יכול הוא לשנות, להשתנות ולהשתפר.
הלמידה והרפלקציה אודות הלמידה מביאות את הלומדים להבנת סגנון הלמידה המועדף עליהם, ובכך הן מכשירות את הלומדים לקראת למידה לאורך החיים (lifelong learning), שניתן לראות בה את מטרת העל של היוטגוגיה.
לימוד כפול זה, הן של התחום הנחקר והן הלימוד העצמי של דרך המחקר האישית של כל לומד (מהלך שנקרא בספרות 'לימוד בלולאה כפולה' – double loop learning) ייחודית לדרך הלימוד היוטגוגית לעומת גישות לימוד אחרות.
שלא כמו גישות קרובות שהן בעלות מכוונוּת עצמית בלמידה ושמוצאות את מטרת הלמידה בשינוי התנהגות שכלית, רגשית, חברתית, פיזית, אקדמית ופסיכולוגית של הלומדים, הרי שהיוטגוגיה רואה בלמידה ערך עצמי שאינו נזקק למטרות חיצוניות לה.
שימושים ברעיון היוטגוגי

בעשור השלישי של המאה ה-21 ממומשת גישת היוטגוגיה במערכות חינוך במדינות שונות ברחבי העולם (אוסטרליה, ניו זילנד, מלזיה, אינדונזיה, קפריסין, בריטניה, פורטוגל, גרמניה, ארצות הברית וקנדה). גם בישראל ניכרת השפעתה של גישת היוטגוגיה, והיא נוכחת ומשפיעה במוסדות ישראלים שונים להשכלה גבוהה ובקהילות למידה אפיסטמיות (epistemic communities) שלומדות, מפתחות ומבקשות להטמיע את הרעיון, כמו גם במספר הולך וגדל של בתי ספר.
ראו גם

מכוונות עצמית בלמידה
לקריאה נוספת

לאה קוזמינסקי ואולז׳ן גולדשטיין (עורכות), פורצים גבולות באקדמיה: שילוב למידה מבוססת פרויקטים בהוראה, מכון מופ"ת, 2022
Amnon Glassner and Shlomo Back, Exploring Heutagogy in higher education: Academia meets the Zeitgeist. Springer, 2020
הערות שוליים

1 2  Amnon Glassner and Shlomo Back, Exploring Heutagogy in higher education: Academia meets the Zeitgeist, Springer, 2020
↑  Amnon Glassner and Shlomo Back, Exploring Heutagogy in higher education: Academia meets the Zeitgeist, Springer, 2020, עמ' 2
↑  Stewart Hase and Chris Kenyon (eds.), Self-determined learning: Heutagogy in action, Bloomsbury, 2013
↑  אירית לוי-פלדמן, ממחנך לחונך: המורה הטוב למאה העשרים ואחת, גילוי דעת 16, 2020, עמ' 69-43
↑  שלמה בק ולאה קוזמינסקי, יוטאגוגיה (heutagogy), לקסי-קיי 5, 2016, עמ' 10-9
↑  Lisa Marie Blaschke, The dynamic mix of heutagogy and technology: Preparing learners for lifelong learning, British Journal of Educational Technology 52(4), 2021, עמ' 1629-1645
↑  Lisa Marie Blaschke, Self-Determined Learning: Designing for Heutagogic Learning Environments, Learning, Design, and Technology (Edited by Spector, J.M., Lockee, B.B., Childress, M.D), Springer, 2023
↑  Fairuzza Hairi et al., A thematic review on the implementation of heutagogy in universities, Journal of Theoretical and Applied Information Technology 100(21), 2022
↑  שרון הרדוף, אילנה דרור וערן גוסקוב, אתגרים, הזדמנויות ותהיות שלמידה-מוכוונת-עצמי מזמנת למכשירי מורים: חקר מקרים של שתי קהילות למידה, עיונים בחינוך 24, 2024, עמ' 254-239
↑  שלמה בק, יוטאגוגיה. למידה משוטטת, חזונות חינוך בשישה צעדים: הצעות סדורות לחינוך אחר (עורכים יורם הרפז ואמנון כרמון), 2023
סרחיו היגיטה

| --- | --- |

היגיטה, הטור של קולומביה 2020
 לידה:  1 באוגוסט 1997 (בן 27) מדיין, אנטיוקיה
 גובה:  163 ס״מ 
 משקל:  54 ק"ג 
 תחום:  כביש
 התמחות:  מטפס
 קבוצה נוכחית:  אסטנה
 קבוצות עבר:  מנסנה פוסטובון (2016–2018)   קרן אאוסקדי (2019)   EF Pro Cycling ‏ (2021-2019)   בורה–הנסגרוהה (2024-2022)
 הישגי שיא:  הטור של קולומביה (2020)    אליפות קולומביה (2020)   קטע בוואלטה אספנייה 2019
 
סרחיו אנדרס היגיטה גרסיה (בספרדית: Sergio Andrés Higuita García; נולד ב-1 באוגוסט 1997) הוא רוכב אופני כביש קולומביאני בקבוצת אסטנה. היגיטה הוא אלוף קולומביה בשנת 2020 ומנצח הטור של קולומביה באותה שנה. בשנת 2022 ניצח את הוולטה אה קטלוניה.
ביוגרפיה

היגיטה נולד ב-1 באוגוסט 1997 במדיין, עיר בקולומביה ובירת מחוז אנטיוקיה.
ביוגרפיה > מנסנה פוסטובון (2016–2018)

היגיטה הצטרף לקבוצת למנסנה פוסטובון (אנ') הקולומביאנית ב-2016.
ב-2017, היגיטה ניצח בקטגוריית ההרים בוואלטה אסטוריאס.
ביוגרפיה > קרן אאוסקדי (2019)

היגיטה הצטרף לקבוצת קרן אאוסקדי. הוא פתח את העונה בספרד, בכמה מרוצים חד יומיים ובלט בהם, אך לא הצליח לנצח אחד בהם כשסיים שישי במרוץ טרופאו סס סלינס, במקום ה-12 במרוץ טרופאו אנדרקס ובמקום ה-4 בטרופאו קמפוס. היגיטה ניצח את דירוג הצעירים בוולטה ולנסיה וסיים שביעי בוואלטה אה אנדלוסיה. הוא ניצח את הקטע הרביעי בוולטה או אלנטחו בפורטוגל וסיים במקום החמישי כללי כשהוא מסיים שני בקטגוריית ההרים וקטגוריית הרוכב הצעיר. לאחר מכן חזר היגיטה לספרד וסיים שלישי בגראן פרמיו מיגל אינדוראין ורביעי בקלאסיקה פרימאוורה.
ביוגרפיה > EF Education First (מרץ 2019–2021)

היגיטה הצטרף ל-EF Education First החל מ-30 במרץ וכבר בהופעות הראשונות שלו בקבוצה בלט, כשסיים 2 בטור של קליפורניה, 16 שניות פיגור מטאדיי פוגאצ'אר המנצח. היגיטה גם סיים שני בקטע השישי, לאחר שהפסיד לפוגאצ'אר בספרינט הסיום, ושלישי בקטע ה-5. היגיטה השתתף בטור של פולין לאחר שלושה חודשים של היעדרות מתחרויות וסיים במקום הרביעי. הוא ערך את הופעת הבכורה שלו בגרנד טור כאשר נבחר לוואלטה אספניה, וניצח את הקטע ה-18 במרוץ לאחר בריחת סולו. הוא סיים את המרוץ במקום ה-14 הכללי, 32:17 דקות אחרי פרימוש רוגליץ' המנצח. למרות שכבר התחרה במרוצי העלית, הוא העדיף להתחרות באליפות העולם במקצה עד גיל 23, וסיים רביעי בספרינט שהסתיים בניצחונו של סמואלה באטיסטלה (אנ') האיטלקי. לאחר מכן התחרה בסדרה של מרוצים חד יומיים באיטליה, וזה בלט בג'ירו דל'אמיליה כשסיים שלישי, וחמישי במרוץ טרה ואלי וארזינה, שבשני המרוצים ניצח פרימוז' רוגליץ'.
ב-2020, היגיטה ניצח את אליפות קולומביה, לאחר שהקדים את איגן ברנל ואת דניאל פליפה מרטינס (אנ'). הוא ניצח את הטור של קולומביה לאחר שניצח את הקטע הרביעי במרוץ וסיים שני בקטע השישי. היגיטה התחרה בפריז–ניס וסיים את המרוץ במקום השלישי, 59 שניות ממקסימיליאן שכמן המנצח.
הערות שוליים

↑  לאחר פסילתו של נילס אקוך
↑  National Championship Colombia, procyclingstats.com
המרוץ לדראג של רו פול: עונה 15

| --- | --- |
פוסטר שיווקי לעונה ה-15
פוסטר שיווקי לעונה ה-15
 סוגה:  תוכנית מציאות
 מנחים:  רופול
 שופטים:  רופול מישל ויסאז' קרסון קרסלי רוס מת'יוס
 משתתפים:  16
 זוכים:  סשה קולבי
 ארץ מקור:  ארצות הברית ארצות הברית
 שפות:  אנגלית
 מספר פרקים:  16
 הפקה
 חברת הפקה:  World of Wonder 
 שידור
 רשת שידור:  MTV
 תקופת שידור מקורית:  6 בינואר 2023 – 14 באפריל 2023
 
 → המרוץ לדראג של רו פול: עונה 14המרוץ לדראג של רו פול: עונה 16 ←
 
העונה החמש עשרה של המרוץ לדראג של רו פול עלתה לשידור ב-6 בינואר 2023 ב-MTV.
העונה הזו כוללת את הקאסט הגדול ביותר בתולדות התוכנית עם 16 מלכות, ואת הפרס הכספי הגדול ביותר בתולדות התוכנית לזוכה בעונה, 200,000 דולר. זו גם העונה הראשונה שכוללת מתמודדות מאותה משפחה ביולוגית, התאומות שוגר וספייס. שופטי התוכנית הקבועים מישל ויסאז', קרסון קרסלי ורוס מת'יוס חזרו, וטי-אס מדיסון, שהופיעה בעבר כשופטת אורחת, הצטרפה לפאנל השופטים.
המנצחת בעונה היא סשה קולבי שהפכה לאישה הטרנסית השנייה שזכתה בעונה אמריקאית רגילה של הזיכיון, ולחמישית באופן כללי. אניטרה הגיעה למקום השני. מלזיה בייביפוקס דול נבחרה לחביבת הקהל.
הפקה

בנובמבר 2021, רופול הכריז על התחלת הליהוק לעונה ה-15 של המרוץ לדראג של רו פול ברשתות החברתיות. תהליך הליהוק היה פתוח עד 7 בינואר 2022, היום בו התחילה העונה ה-14. באוגוסט 2022, ב-VH1 הודיעו על החידוש התוכנית ותוכנית הבת שלה רופול: הכול בחוץ.
בדצמבר 2022, הוכרז שהעונה ה-15 תתחיל ב-6 בינואר 2023 עם ספיישל של שני חלקים ב-MTV במקום ב-VH1. מאוחר יותר באותו החודש, זוכת העונה ה-14, וילו פיל, חשפה את המתמודדות של העונה.
חלק מהפרקים בעונה ה-15 הם באורך של שעה, כולל פרסומות. זו חזרה לפורמט הקודם שהיה בעונת 1–9, אחרי שהעונה הגדילה את הפרקים לפרקים של תשעים דקות כולל פרסומות בעונה 10. קיצור הפרקים הביאו לתגובת נגד מהפאנדום. ב-9 בפברואר הוכרז שהחל מהפרק ב-10 במרץ, הפרקים יחזרו לפורמט של 90 דקות.
מתמודדות

הפרטים (שמות, גילאים וערים) נכונים לזמן הצילומים.
| מתמודדת | שם בשפת המקור | גיל | עיר מקור | תוצאה |
| --- | --- | --- | --- | --- |
| סשה קולבי | Sasha Colby | 37 | לוס אנג'לס, קליפורניה | הזוכה |
| אניטרה | Anetra | 25 | לאס וגאס, נבדה | מקום 2 |
| לאקס נואר לונדון | Luxx Noir London | 22 | איסט אורנג', ניו ג'רזי | מקום 3 |
| מיסטרס איזבל ברוקס | Mistress Isabelle Brooks | 24 | יוסטון, טקסס | מקום 3 |
| לוסי לדוקה | Loosey LaDuca | 32 | אנסוניה, קונטיקט | מקום 5 |
| סלינה אסטיטיז | Salina EsTitties | 31 | לוס אנג'לס, קליפורניה | מקום 6 |
| מרשה מרשה מרשה | Marcia Marcia Marcia | 25 | ניו יורק, ניו יורק | מקום 7 |
| מלזיה בייבידול פוקס | Malaysia Babydoll Foxx | 32 | מיאמי, פלורידה | מקום 8 |
| ספייס | Spice | 23 | לוס אנג'לס, קליפורניה | מקום 9 |
| ג'קס | Jax | 25 | קווינס, ניו יורק | מקום 10 |
| אורה מייארי | Aura Mayari | 30 | נשאוויל, טנסי | מקום 11 |
| רובין פירס | Robin Fierce | 26 | הרטפורד, קונטיקט | מקום 12 |
| אמטיסט | Amethyst | 27 | ווסט הרטפורד, קונטיקט | מקום 13 |
| שוגר | Sugar | 23 | לוס אנג'לס, קליפורניה | מקום 14 |
| פרינסס פופי | Princess Poppy | 26 | סן פרנסיסקו, קליפורניה | מקום 15 |
| איירין דובאה | Irene Dubois | 29 | סיאטל, וושינגטון | מקום 16 |
מעקב

| המתמודדת | פרק> 2 | פרק> 3 | פרק> 4 | פרק> 5 | פרק> 6 | פרק> 7 | פרק> 8 | פרק> 9 | פרק> 10 | פרק> 11 | פרק> 12 | פרק> 13 | פרק> 14 | פרק> 15 | פרק> 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| סשה קולבי | בטוחה | ניצחה | בטוחה | בטוחה | בטוחה | בטוחה | נשארה | ניצחה | ניצחה | בטוחה | בטוחה | בטוחה | ניצחה | אורחת | הזוכה |
| אניטרה | ניצחה | בטוחה | בטוחה | בטוחה | בטוחה | בטוחה | נשארה | בטוחה | בטוחה | תחתית | ניצחה | ניצחה | תחתית | אורחת | מקום 2 |
| לאקס נואר לונדון | בטוחה | בטוחה | בטוחה | ניצחה | בטוחה | בטוחה | נשארה | בטוחה | בטוחה | ניצחה | בטוחה | תחתית | בטוחה | אורחת | הודחה |
| מיסטרס איזבל ברוקס | בטוחה | בטוחה | בטוחה | בטוחה | בטוחה | ניצחה | נשארה | בטוחה | בטוחה | בטוחה | בטוחה | בטוחה | תחתית | אורחת | הודחה |
| לוסי לדוקה | בטוחה | בטוחה | ניצחה | בטוחה | בטוחה | בטוחה | נשארה | בטוחה | בטוחה | ניצחה | תחתית | הודחה |  | אורחת | אורחת |
| סלינה אסטיטיז | בטוחה | בטוחה | בטוחה | תחתית | בטוחה | בטוחה | נשארה | תחתית | תחתית | בטוחה | הודחה |  |  | מגף הזהב | אורחת |
| מרשה מרשה מרשה | בטוחה | בטוחה | בטוחה | בטוחה | בטוחה | בטוחה | נשארה | בטוחה | בטוחה | הודחה |  |  |  | אורחת | אורחת |
| מלזיה בייבידול פוקס | בטוחה | בטוחה | בטוחה | בטוחה | בטוחה | בטוחה | נשארה | בטוחה | הודחה |  |  |  |  | אורחת | חביבת הקהל |
| ספייס | בטוחה | בטוחה | תחתית | בטוחה | בטוחה | בטוחה | ניצלה | הודחה |  |  |  |  |  | אורחת | אורחת |
| ג'קס | בטוחה | בטוחה | בטוחה | בטוחה | תחתית | תחתית | הודחה |  |  |  |  |  |  | אורחת | אורחת |
| אורה מייארי | בטוחה | בטוחה | בטוחה | בטוחה | ניצחה | הודחה |  |  |  |  |  |  |  | אורחת | אורחת |
| רובין פירס | בטוחה | בטוחה | בטוחה | בטוחה | הודחה |  |  |  |  |  |  |  |  | אורחת | אורחת |
| אמטיסט | תחתית | תחתית | בטוחה | הודחה |  |  |  |  |  |  |  |  |  | אורחת | אורחת |
| שוגר | בטוחה | בטוחה | הודחה |  |  |  |  |  |  |  |  |  |  | אורחת | אורחת |
| פרינסס פופי | בטוחה | הודחה |  |  |  |  |  |  |  |  |  |  |  | אורחת | אורחת |
| איירין דובאה | הודחה |  |  |  |  |  |  |  |  |  |  |  |  | אורחת | אורחת |
המתמודדת ניצחה בעונה זו של "המרוץ לדראג של רו פול".
המתמודדת הגיעה למקום השני.
המתמודדת קיבלה את תואר חביבת הקהל.
המתמודדת קיבלה את מגף הזהב.
המתמודדת ניצחה באתגר.
המתמודדת ניצחה בקרב הליפ סינק להלהפרוזה ונשארה בתחרות.
המתמודדת ניצלה מלהשתתף בליפ סינק.
המתמודדת הגיעה לאחד משני המקומות האחרונים.
המתמודדת הודחה.
המתמודדת חזרה כאורחת לאותו פרק.
קרבות ליפ סינק

| פרק | מתחרות | מתחרות | מתחרות | שיר | מודחת |
| --- | --- | --- | --- | --- | --- |
| 2 | אמטיסט | נגד | איירין דובאה | "7 Rings" (אריאנה גרנדה) | איירין דובאה |
| 3 | אמטיסט | נגד | פרינסס פופי | "Ain't No Mountain High Enough" (דיאנה רוס) | פרינסס פופי |
| 4 | ספייס | נגד | שוגר | "You Better Run" (פט בנאטר) | שוגר |
| 5 | אמטיסט | נגד | סלינה אסטיטיז | "Q.U.E.E.N." (ג'אנל מונה ואריקה באדו) | אמטיסט |
| 6 | ג'קס | נגד | רובין פירס | "In Your Room" (הבאנגלס) | רובין פירס |
| 7 | אורה מייארי | נגד | ג'קס | "Sweetest Pie" (מייגן די סטליון ודואה ליפה) | אורה מייארי |
| פרק | מתחרות | מתחרות | מתחרות | שיר | מנצחת |
| 8 | מלזיה בייבידול פוקס | נגד | מרשה מרשה מרשה | "Boys Don't Cry" (אניטה) | מרשה מרשה מרשה |
| 8 | לוסי לדוקה | נגד | ספייס | "Do You Wanna Touch Me (Oh Yeah)" (ג'ואן ג'ט) | לוסי לדוקה |
| 8 | לאקס נואר לונדון | נגד | סלינה אסטיטיז | "It's All Coming Back to Me Now" (סלין דיאון) | סלינה אסטיטיז |
| 8 | ג'קס | נגד | מיסטרס איזבל ברוקס | "Tell It to My Heart" (טיילור דאייני) | מיסטרס איזבל ברוקס |
| 8 | אניטרה | נגד | סשה קולבי | "I'm in Love with a Monster" (פיפת' הרמוני) | סשה קולבי |
| 8 | מלזיה בייבידול פוקס | נגד | ספייס | "Don't Go Yet" (קמילה קביו) | מלזיה בייביפוקס דול |
| 8 | אניטרה נגד ג'קס נגד לאקס נואר לונדון | אניטרה נגד ג'קס נגד לאקס נואר לונדון | אניטרה נגד ג'קס נגד לאקס נואר לונדון | "The Right Stuff" (ונסה ויליאמס) | לאקס נואר לונדון |
| 8 | מתחרות | מתחרות | מתחרות | שיר | מודחת |
| 8 | אניטרה | נגד | ג'קס | "Finally" (סיסי פניסטון) | ג'קס |
| 9 | סלינה אסטיטיז | נגד | ספייס | "Thats What I Want" (ליל נאז X) | ספייס |
| 10 | מלזיה בייבידול פוקס | נגד | סלינה אסטיטיז | "Single Ladies (Put a Ring on It)" (ביונסה) | מלזיה בייבידול פוקס |
| 11 | אניטרה | נגד | מרשה מרשה מרשה | "Boss Bitch" (דוג'ה קאט) | מרשה מרשה מרשה |
| 12 | לוסי לדוקה | נגד | סלינה אסטיטיז | "Running Up That Hill (A Deal with God)" (קייט בוש) | סלינה אסטיטיז |
| 13 | לוסי לדוקה | נגד | לאקס נואר לונדון | "For the Girls" (היילי קיוקו) | לוסי לדוקה |
| 14 | אניטרה | נגד | מיסטרס איזבל ברוקס | "When Love Takes Over" (דייוויד גטה וקלי רולנד) | אף אחת |
| פרק | מתחרות | מתחרות | מתחרות | שיר | מנצחת |
| 16 | אניטרה | נגד | סשה קולבי | "Knock on Wood" (איימי סטיוארט) | סשה קולבי |
המתמודדת ניצחה בליפ סינק על הכתר והוכרזה כמנצחת של העונה.
המתמודדת הודחה לאחר שהגיעה בפעם הראשונה שלה בתחרות לאחד משני המקומות האחרונים.
המתמודדת הודחה לאחר שהגיעה בפעם השנייה שלה בתחרות לאחד משני המקומות האחרונים.
המתמודדת הודחה לאחר שהגיעה בפעם השלישית שלה בתחרות לאחד משני המקומות האחרונים.
המתמודדת הודחה לאחר שהגיעה בפעם הרביעית שלה בתחרות לאחד משני המקומות האחרונים.
המתמודדת ניצחה בסיבוב הראשון של הליפ סינק להלהפרוזה והוצלה מהדחה.
המתמודדת ניצחה בסיבוב השני של הליפ סינק להלהפרוזה והוצלה מהדחה.
שופטים אורחים

אריאנה גרנדה
מארן מוריס
אמנדלה סטנברג
ג'אנל מונה
מייגן סטלטר
הארווי גווילן
ג'וליה גארנר
אלי וונג
אורוויל פק
היילי קיוקו
מדרוג

| מספר הפרק (בעונה) | שם הפרק | מדרוג (18-49) | צופים (במיליונים) |
| --- | --- | --- | --- |
| 1 | "One Night Only, Part 1" | 0.29 | 0.752 |
| 2 | "One Night Only, Part 2" | 0.26 | 0.698 |
| 3 | "All Queens Go to Heaven" | 0.21 | 0.593 |
| 4 | "Supersized Snatch Game" | 0.22 | 0.578 |
| 5 | "House of Fashion" | 0.29 | 0.729 |
| 6 | "Old Friends Gold" | 0.21 | 0.634 |
| 7 | "The Daytona Wind 2" | 0.22 | 0.593 |
| 8 | "LipSync Lalaparuza Smackdown" | 0.25 | 0.608 |
| 9 | "The Crystal Ball: Episode 200" | 0.25 | 0.663 |
| 10 | "50/50s Most Gagworthy Stars" | 0.24 | 0.663 |
| 11 | "Two Queens, One Joke" | 0.21 | 0.601 |
| 12 | "Wigloose: The Rusical!" | 0.20 | 0.510 |
| 13 | "Teacher Makeovers" | 0.21 | 0.540 |
| 14 | "Blame It on the Edit" | 0.1 | 0.511 |
| 15 | "Reunited!" | 0.15 | 0.415 |
| 16 | "Grand Finale" | 0.27 | 0.660 |
יואב מזא"ה

| --- | --- |

 לידה:  1973 (בן 52 בערך) ישראל ישראל
 מדינה:  ישראל 
 השכלה:  האוניברסיטה העברית (משפטים)  אוניברסיטת אוקספורד (מאסטר ודוקטורט במשפטים)
 השתייכות:  הקריה האקדמית אונו
 תפקידים בולטים:  ראש מכון המחקר למשפחה, שוויון ומשפט מרצה בכיר בפקולטה למשפטים, הקריה האקדמית אונו  עמית מחקר מכון ון ליר
 
יואב מזא"ה (נולד ב-1973) הוא עו"ד ומרצה בכיר בפקולטה למשפטים הקריה האקדמית אונו המתמחה בדיני משפחה ובקניין רוחני.
ביוגרפיה

מזא"ה הוא בנו של האסטרופיזיקאי צבי מזא"ה. מזא"ה השלים תואר ראשון במשפטים באוניברסיטה העברית בירושלים (1999) ותואר שני ושלישי באוניברסיטת אוקספורד (2001 ו-2004 בהתאמה). חיבוריו לתארים אלו עסקו בדרישת המקוריות בדיני זכויות יוצרים.
עבד במחלקת ייעוץ וחקיקה במשרד המשפטים, שם כתב את התקנון לדוגמה למניעת הטרדה מינית.[דרוש מקור] עבד במשרד רשם הפטנטים המדגמים וסימני המסחר.
מזא"ה שימש עמית בארגון העולמי לקניין רוחני (World Intellectual Property Organization), עמית מחקר במכון למחקר בקניין רוחני של אוניברסיטת אוקספורד ועורך כתב העת Oxford University Commonwealth Law Journal. בהיותו באוקספורד כתב דו"ח לממשלת בריטניה בנוגע לצורכי המחקר בקניין רוחני. הדו"ח הוביל לפיתוח מחקר בתחומים האמפיריים של הקניין הרוחני.
שימש מרצה אורח באוניברסיטת טורונטו ובאוניברסיטת אוקספורד. כיום הוא מרצה בפקולטה למשפטים בקריה האקדמית אונו ומשמש כעמית מחקר במכון ון ליר בירושלים. הוא חבר במערכת כתב העת International Journal for Family Research and Policy. מזא"ה עמית בפורום קהלת. וכן, ריכז בעבר את ההשתלמויות בדיני משפחה במדרשה למשפט מעשי שבלשכת עורכי הדין.